Bairoito markgrafystė
Bairoito markgrafystė (vok. Markgraftum Bayreuth), kitaip Brandenburgo-Bairoito markgrafystė (vok. Markgraftum Brandenburg-Bayreuth), Brandenburgo-Kulmbacho markgrafystė (vok. Markgraftum Brandenburg-Kulmbach) – imperatorinio pavaldumo markgrafystė Šventojoje Romos imperijoje, kurios centras buvo Bavarijos miestas Bairoitas. Iki 1604 m. markgrafystės sostinė buvo Kulmbachas, vėliau markgrafų rezidencija buvo perkelta į markgrafų rūmus Bairoite. . Iki Šventosios Romos imperijos panaikinimo 1806 m. markgrafystę dažnai vadino Kulmbacho kunigaikštyste (vok. Fürstentum Kulmbach), Brandenburgo-Kulmbacho kunigaikštyste (vok. Fürstentum Brandenburg-Kulmbach), Bairoito kunigaikštyste (vok. Fürstentum Bayreuth).